2022.4.6.
HU
Az Európai Unió Hivatalos Lapja
C 152/83
1.8.
Az EGSZB megállapítja, hogy az akkumulátorok élettartama korlátozott lehet a készülékhez képest.
Egységes szabványokat javasol a számítógépekben, táblagépekben vagy mobiltelefonokban használható akkumulátorok számára, vagyis ha az akkumulátor idejekorán meghibásodik, akkor anélkül lehessen azt kicserélni, hogy az egész készülék helyett újat kelljen vásárolni. 1.9.
Az EGSZB hangsúlyozni szeretné, hogy a fenntartható fejlődés az elektronikai cikkek gyártóinak felelőssége is, ezért azt kéri, hogy a gyártók biztosítsák az alacsony költségű akkumulátorcserét, és azt, hogy a technikai megvalósíthatóság ne ösztönözze a teljes készülék cseréjét, amennyiben elég benne csupán az akkumulátort kicserélni. 1.10.
Az EGSZB felhívja az Európai Bizottságot, hogy javasolja a gyártóknak: ne akarják kijátszani a jogszabályokat az elektromos feszültség vagy az áramerősség megváltoztatásával, csak hogy az adott márka töltőjét kelljen használni, mert ez szembemegy az irányelv célkitűzéseivel. 1.11.
Az EGSZB azt javasolja az Európai Bizottságnak és az Európai Parlamentnek, hogy a jogalkotási folyamat lezárulásakor már biztosítsák a nyilvánosság széles körű felvilágosítását, és tájékoztassák a fogyasztókat, hogy a jövőben csak USB-C-interfésszel felszerelt készülékeket vásároljanak.
2.
A vélemény háttere 2.1.
A Bizottság 2009 óta keresi a megoldást a mobiltelefonok és hasonló készülékek töltőinterfészeinek piacán tapasztalható széttagoltság csökkentésére.
Az eddigi kezdeményezések azonban csak olyan önkéntes rendszereket eredményeztek (2), amelyek jogilag nem kötelező erejűek, így nem biztosítják a következetes és egységes alkalmazást. 2.2.
A közelmúlt önkéntes kezdeményezései révén nem sikerült teljes mértékben teljesíteni az elektronikus hulladékok (e-hulladék) csökkentésére, a fogyasztói kényelem biztosítására és a töltőkészülékek piaci szétaprózódásának elkerülésére irányuló uniós szakpolitikai célkitűzéseket. 2.3.
A harmonizáció hiánya ezen a területen jelentős különbségeket eredményezhet a tagállamok azon törvényi, rendeleti és közigazgatási rendelkezései, illetve gyakorlatai között, amelyek a mobiltelefonok és a hasonló kategóriákba vagy csoportokba tartozó rádióberendezések és töltőeszközeik közötti interoperabilitásra és a rádióberendezések töltőeszköz nélküli értékesítésére irányulnak. 2.4.
Következésképpen uniós fellépésre van szükség az interoperabilitás egységes szintjének előmozdítása és a rádióberendezések töltési jellemzőit illetően a végfelhasználók számára történő információszolgáltatás érdekében. 2.5.
2020. januári állásfoglalásában (3) az Európai Parlament a mobiltelefonok töltőinek egységesítésére vonatkozó szabvány mielőbbi elfogadását szorgalmazta a belső piac további széttagolódásának elkerülése érdekében. 2.6.
A becslések szerint a mobiltelefon-töltőkből 2018-ban mintegy 11 000 tonna e-hulladék keletkezett, és az életciklussal összefüggő kibocsátás mintegy 600 kt CO2-nek felelt meg. 2.7.
Az Unió elkötelezett amellett, hogy olyan kezdeményezések, mint a 2012/19/EU európai parlamenti és tanácsi irányelv (4), legutóbb pedig az európai zöld megállapodás bevezetése révén a tiszta, körforgásos gazdaságra való átállással ösztönözze az erőforrások hatékony felhasználását.
Ezen irányelv célja a rádióberendezésekből származó e-hulladék mennyiségének visszaszorítása, valamint a nyersanyag-kitermelés és a töltők előállításához, szállításához, illetve ártalmatlanításához kapcsolódó szén-dioxid-kibocsátás csökkentése, ezáltal a körforgásos gazdaság előmozdítása. 2.8.
A javaslat a töltési kommunikációs protokollokra, a rádióberendezések egyes kategóriáinak vagy csoportjainak töltőinterfészére (azaz töltőaljzatára), valamint a végfelhasználóknak a szóban forgó rádióberendezések ezen kategóriáinak vagy csoportjainak töltési jellemzőiről nyújtandó tájékoztatásra vonatkozó követelményekkel szeretné kiegészíteni a 2014/53/EU irányelvet (5).
(2) (3) (4) (5)
https://ec.europa.eu/docsroom/documents/2417/attachments/1/translations HL C 331., 2021.8.17., 2. o.
Az Európai Parlament és a Tanács 2012/19/EU irányelve (2012. július 4.) az elektromos és elektronikus berendezések hulladékairól (HL L 197., 2012.7.24., 38. o.).
Az Európai Parlament és a Tanács 2014/53/EU irányelve (2014.
április 16.) a rádióberendezések forgalmazására vonatkozó tagállami jogszabályok harmonizációjáról és az 1999/5/EK irányelv hatályon kívül helyezéséről (HL L 153., 2014.5.22., 62. o.).